Antonio Román

**Antonio Aurelio del Sacramento Fernández-Román García de Quevedo**, coñecido artisticamente como **Antonio Román**, **Anthony Roman** ou **Tony Román**, nado en Ourense o 9 de novembro de 1911 e finado en Madrid o 16 de xuño de 1989, foi un director e guionista de cine e farmacéutico galego.

## Traxectoria 
Pertence ao grupo de directores renovadores do cine español de posguerra, xunto con José Luis Sáenz de Heredia e Rafael Gil.

Ía ser farmacéutico, pero xa de novo converteuse en crítico de cine, comezando a publicar na prensa española. Comezou a dirixir pequenos documentais moi novo, con 18 anos. A súa primeira longametraxe *La escuadrilla*, é de 1941, realizada xunto a Sáenz de Heredia. Ese ano participou no guión de Raza, ideada polo propio dictador Francisco Franco e dirixida por Sáenz de Heredia. Dado o marcado carácter propagandístico das súas obras, despois da Guerra Civil “sus películas obtuvieron subvenciones, ayudas y premios nacionales, razón por la cual quizás no se haya valorado suficientemente su trabajo desde el punto de vista técnico.”

En 1943 realizou proxectos máis arriscados e persoais, *Intriga* e *La casa de la lluvia*, pero tralo fracaso comercial e o escepticismo crítico con que foron acollidas, retomou proxectos máis comerciais. Posteriormente converteuse nun dos xefes da Cooperativa Cinematográfica Castilla.

Nas décadas de 1960 e 1970 seguiu escribindo críticas. En 1970 foi despedido mentres rodaba *Ringo del Nebraska* cando aínda non levaba nin o 10 % da rodaxe, pois ao produtor non lle gustaba o seu xeito de traballar lento e meticuloso. Foi substituído polo seu amigo e protexido Mario Bava, quen por respecto a Román, negouse a aparecer nos títulos de crédito.

Estaba casado con Yvonne Bastién.

En 1999 publicouse o libro de Pepe Coira *Antonio Román. Director de cine*, ampliado e traducido ao castelán co título *Antonio Román, un cineasta de posguerra*, que acadou o premio ao mellor libro universitario español do 2004.

## Filmografía 
miniatura|300px|Placa na casa onde viviu Antonio Román, no xardín do Bispo Cesáreo (Ourense).

* *Sandra* (1930)
* *Ensueño* (1931)
* *Canto a la emigración* (1935)
* *Ciudad encantada* (1936)
* *Barcelona o ritmo de un día* (1939)
* *Mérida* (1940)
* *Al borde del gran viaje* (1940)
* *De la Alhambra al Albaicín* (1940)
* *O carro e o home* (1940, documental con guión de Xaquín Lorenzo)
* *Escuadrilla* (1941)
* *Boda en el infierno* (1942)
* *Intriga* (1943)
* *A casa da choiva* (1943)
* *Lola Montes* (1944)
* *Los últimos de Filipinas* (1945)
* *Fuenteovejuna* (1947)
* *La vida encadenada* (1948)
* *El amor brujo* (1949)
* *Pacto de silencio* (1949)
* *El pasado amenaza* (1950)
* *La fuente enterrada* (1950)
* *La forastera* (1951)
* *Último día* (1952)
* *Congreso en Sevilla* (1955)
* *La fierecilla domada* (1956)
* *Dos novias para un torero* (1956)
* *Madrugada* (1957)
* *Los clarines del miedo* (1958)
* *Bombas para la paz* (1959)
* *Mi mujer me gusta más* (1961)
* *El sol en el espejo* (1962)
* *Pacto de silencio* (1963)
* *Un tiro por la espalda* (1964)
* *Ringo de Nebraska* (1966)
* *El mesón del gitano* (1969)

## Notas 
## Véxase tamén 
### Ligazóns externas 
* Ficha no IMDb.